Նշելով, որ ծրագրի իրագործման եւ հայրենանվեր աշխատանքի համար շնորհակալության են արժանի "Լինսի" հիմնադրամն ու մեծ բարերար Քըրք Քըրքորյանը՝ նախագահը ասաց, որ պետական բյուջեն եւ մեր տնտեսությունն արդեն շատ ավելի մեծ հնարավորություններ են ընձեռում նաեւ սեփական միջոցներով լրջորեն կապիտալ շինարարությամբ զբաղվելու համար։ "Կառավարությունն այսօր քաջ գիտակցում է, որ առանց լավ ճանապարհների պարզապես դատարկ կլինեն տնտեսական զարգացման մասին բոլոր քննարկումները։ Առանց լավ ճանապարհների անիմաստ է խոսել կյանքի որակի մասին։